Andrea Doria
        
         (passasjerskip)
Store norske leksikon,Teknologi og industri,Transport,Sjøfart og skipsindustri,Skip og skipstyper,Dampskip
D/S Andrea Doria var et italiensk passasjerskip på 29 083 bruttotonn bygget i 1953 ved Ansaldoverftet i Genova for Italia Lines passasjerrute mellom Genova og New York. Det hadde plass til 1250 passasjerer. Skipet kolliderte i tykk tåke 26. juli 1956 utenfor Nantucket på USAs østkyst med Svenska Amerika Liniens skip Stockholm og sank. Stockholm holdt seg flytende. Totalt omkom 51 mennesker, inkludert fem på Stockholm.
Ulykken fikk stor presseoppmerksomhet og har blitt gjenstand for en rekke bøker og filmer. Andrea Doria tok elleve timer å synke og var det første store passasjerskipet som ble filmet mens det sank. Harry A. Trask fra avisen Boston Traveler vant Pulitzerprisen i 1957 for sine bilder av forliset.Den øverste delen av vraket ligger kun 50 meter under overflaten og vrakstedet er derfor et populært mål for dykkere. Minst 22 dykkere har omkommet under dykk på vraket siden 1956. Les mer i Store norske leksikon motorskip skipsulykker